**Дизајнирање програма менталне добробити запослених**

Компанија Magna Tech послује у Србији већ десетак година и део је међународне групе која се бави креирањем софтверских решења за глобалне клијенте. Локални огранак Magna Tech броји око 200 запослених и успешно послује, чему доприносе и интерни консултанти из сектора људских ресурса. На предлог групе, Magna Tech у Србији током 2020. године уводи концепт менталне добробити на раду. Делимично због пандемије, а делимично због глобалних трендова препознавања значаја менталне добробити за запослене, у читавој групи у оквиру које Magna Tech послује, покрећу се различите корпоративне иницијативе у овом смеру. Сваком локалном огранку, укључујући и компанију која послује у Србији, остављена је могућност да се организациони пројекат унапређивања менталне добробити на раду прилагоди локалном контексту.

Током 2020. године Magna Tech је својим запосленима ставила на располагање помоћ психотерапеута, али су подаци указали на врло ниску коришћеност овог бенефита за запослене. Стога је сектор људских ресурса одлучио да иновира процес како би се на још бољи начин и ширем кругу запослених учиниле доступним различите опције из програма менталне добробити на раду.

.

Из угла сектора људских ресурса није у потпуности јасно шта би на најбољи начин одговарало потребама запослених у 2021. години. Стога су ангажовали Вас да осмислите дијагностичке и развојне интервенције интервенције које би омогућиле иновације у области менталне добробити запослених у Magna Tech.

ЗАХТЕВ

1. **Скицирајте план дијагностике развојних потреба. (20 поена)**

Примери питања за анализу:

* Како бисте формулисали специфичне циљеве дијагностичког процеса?
* Ко би били учесници у дијагностичком процесу? Који ниво анализе бисте обухватили процесом дијагностике (индивидуални, групни, тимски, организациони)?
* Које дијагностичке поступке бисте користили и на који начин (упитници, интервјуи, фокус групе, посматрање, анализа документације)?

**Б. На основу податакa које бисте очекивали да добијете дијагностичким процесом, скицирајте план интервенција које бисте предложили организацији. (20 поена)**

- Које типове интервенција бисте дизајнирали?

- Спецификујте очекиване исходе предложених интервенција.